description: Sommeren 2008 ble Lene Ask sendt til Tanzania av Norad. Hensikten var å tegne barns og kvinners levekår i denne delen av den fattige verden. Oppholdet resulterte i sju små historier i tegneserieformat. I boken Da jeg reddet verden setter hun dette inn i en større sammenheng samtidig som hun forteller om flere episoder og historier fra oppholdet. Vi følger tegneserieskaperens entusiasme som gradvis går over til frustrasjon over hvordan hun skal kunne formidle historiene fra en verden som er så ulik hennes egen. Dette er Lene Asks andre tegneserieutgivelse. For debuten Hitler, Jesus og farfar fikk hun meget god mottagelse og vant flere priser og utmerkelser, og ble også utgitt på svensk.
language: Norwegian
title: Da jeg reddet verden
publisher: Jippi forlaget